laion/Wikipedia-Exotic huggingface dataset:
ראש ממשלת הרשות הפלסטינית

ראש ממשלת הרשות הפלסטינית (בערבית: رئيس وزراء السلطة الفلسطينية) הוא תפקיד הניתן לאדם המרכיב את ממשלת הרשות הפלסטינית והעומד בראשה. משרד ראש הממשלה הפלסטיני נוצר בשנת 2003 ומטרתו היא לנהל את בעיקר את ענייני הפנים של הרשות הפלסטינית והנושאים שעומדים על סדר היום של ממשלתה. מרבית הכוח הביצועי וניהול ענייני החוץ מצויים בידיו של נשיא הרשות הפלסטינית. ראש הממשלה ממונה על ידי נשיא הרשות הפלסטינית ואת התפקיד מקבל בדרך כלל יושב ראש המפלגה הגדולה ביותר בפרלמנט הפלסטיני, מכאן שראש הממשלה לא נבחר על ידי המועצה המחוקקת הפלסטינית. בניגוד למשרת ראש הממשלה במדינות רבות בעולם, ראש ממשלת הרשות הפלסטיני אינו חבר פרלמנט בזמן כהונתו בתפקיד זה. הרשות הפלסטינית המועצה המחוקקת הפלסטינית נשיא הרשות הפלסטינית "Abbas names new Palestinian prime minister". Al Jazeera English. 2 ביוני 2013. נבדק ב-2 ביוני 2013. {{cite news}}: (עזרה) מכה למאמצי הפיוס עם חמאס: ראש ממשלתו של אבו מאזן התפטר - וואלה! חדשות, באתר וואלה!, ‏2019-01-29 ג'קי חורי, עבאס הטיל על יועצו לשעבר מוחמד א-שתייה להרכיב ממשלה פלסטינית חדשה, באתר הארץ, 10 במרץ 2019
פרוגרסול בוקרשט

פרוגרסול בוקרשט (ברומנית: Progresul Bucureşti) היה מועדון כדורגל ברומניה, שזכה בגביע המדינה בעונת 1959/1960 והגיע למקום השני באליפות רומניה בעונות 1955/1956, 1995/1996 ו-2001/2002. ב-1944, כאשר בירת רומניה, בוקרשט, ספגה הפצצה כבדה מאוד מחיל האוויר האמריקאי, הוחלט להעביר את עובדי הבנק הלאומי של רומניה לעיר סיביו, כי עבודתם (הדפסת כסף בזמן אינפלציה) נחשבה לחיונית. בסיביו ארגנו שניים מהעובדים, טראיאן פטרשקו (שופט כדורגל) וניקולאה פופ (שחקן כדורגל פעיל) קבוצת כדורגל מעובדי הבנק. בסיביו, באותה תקופה, שהתה קבוצת כדורגל מהליגה הראשונה, מועדון הכדורגל "אוניברסיטת קלוז'", שנסוגה לסיביו, כשקלוז' עברה לידי הונגריה בעקבות תכתיב וינה. שתי הקבוצות המתארחות בסיביו שיחקו ביניהן ולהפתעת הכל קבוצת הבנקאים ניצחה בתוצאה 1 - 0. בקהל היה גם נגיד הבנק הלאומי של רומניה, קונסטנטין י. אנג'לסקו, שבעקבות המשחק הורה להקציב לקבוצה כסף לקניית מדים ולתפעול הקבוצה. במהלך השנים המועדון שינה את שמו בהתאם לרצון המפעלים המאמצים ונשא את השמות: BNR București (הבנק הלאומי של רומניה בוקרשט), Spartac Banca RPR (ספרטק הבנק של הרפובליקה העממית רומניה), Spartac Finanțe Bănci București (ספרטק מימון בנקים בוקרשט), Progresul Finanțe Bănci (פרוגרסול מימון בנקים), Progresul București (פרוגרסול בוקרשט), Progresul Vulcan București (פרוגרסול וולקן בוקרשט), Progresul Voința București (פרוגרסול ווינצה בוקרשט), Progresul Energia București (פרוגרסול אנרג'יה בוקרשט), Progresul Soimii I.M.U.C (פרוגרסול שוימי) ו-F.C. Național București (מועדון הכדורגל לאומי בוקרשט). מועדון הכדורגל פרוגרסול בוקרשט פעל, תחת שמות שונים, 64 שנים, 30 מתוכם בליגת הכדורגל העליונה. המועדון כונה גם בשם "הקבוצה מפארק הדולבים" וזאת משום שהתבססה על מתקני ספורט, כולל אצטדיון, באזור עם הרבה עצי דולב מזרחי. במרוצת הזמן בעלי המגרש, הבנק הלאומי של רומניה, הפריטו את הכל ויצרו הפרדה בין מועדון הכדורגל ובין ניהול מתקני הספורט. המועדון נפגע קשה כלכלית כאשר נדרש לשלם שכירות במתקני הספורט וההתדרדרות הכלכלית הביאה לסגירתו מחוסר יכולת לפרוע חובות.[דרושה הבהרה] אתר האינטרנט הרשמי של פרוגרסול בוקרשט (ברומנית) Cavalerii Frunzei de Platan au intrat în istorie (ברומנית) Despre Progresul București, pentru suporteri (ברומנית) פרוגרסול בוקרשט, ברשת החברתית פייסבוק פרופיל, באתר FootballDatabase.eu Fotbal în Parcul cu Platani (ברומנית)
אודינצובו

אודינצובו (ברוסית: Одинцо́во) היא עיר והמרכז המנהלי של מחוז אודינצובסקי (רו') במחוז מוסקבה, שברוסיה. הכפר אודינצובו הוקם ב-1470 על ידי אציל המכונה אנדריי אודינץ (ששמו האמיתי היה אנדריי דומוטקאנוב). עבור השירות הגדול לדמיטרי דונסקוי הוענקו לו אדמות מדרום-מערב מוסקבה. מעמד העיר הוענק לאודינצובו בשנת 1957. במסגרת החטיבות המינהליות משמשת אודינצובו כמרכז המינהלי של מחוז אודינצובסקי. בתור חלוקה מנהלית, הוא, יחד עם תשעה עשר יישובים כפריים, שולבו בתוך אודינצובסקי כחלק מהעיר אודינצובו. כחטיבה עירונית, העיר אודינצובו מאוגדת במחוז העירוני אודינצובסקי בתור "היישוב העירוני אודינצובו". סמל העיר אודינצובו מראה צבי לבן, המייצג ניקיון וטהרה. הצבי יושב לכיוון מערב ומביט מזרחה. מועדוני הכדורעף של אודינצובו איסקרה (גברים) וזארצ'י (נשים) היו שניהם אלופי רוסיה בעבר. שחקנים גברים ונשים רבים בקבוצות הכדורעף הלאומיות ברוסיה גדלו, או שיחקו או אימנו באודינצובו. "ארמון הקרח", או טבעת ההחלקה על קרח אודינצובו, תואר כ"זירת הקרח הטובה ביותר" על ידי שחקני הוקי הקרח סובייטים לשעבר במהלך ביקור גביע סטנלי בשנת 2004. ברובע באקובקה בעיר ממוקם מתקן האימונים של מועדון לוקומוטיב מוסקבה. בפברואר 2021 התמקמה כאן קבוצת "קראסאבה"" שהוקמה על ידי יבגני סאבין. אודינצובו היא ביתה של כנסיית גרבנבסקאיה, אייקון אם האלוהים שנבנתה בשנת 1802. בניין המועצה המקומית כנסיית גרבנבסקאיה רובע באקובקה (רו') אודינצובו חתומה על הסכם ערים תאומות עם: נבפולאצק, בלארוס ברדיאנסק, אוקראינה קיזליאר, רוסיה אנאדיר, רוסיה ויטמונד, גרמניה קרושבץ, סרביה מדיה וקבצים בנושא אודינצובו בוויקישיתוף אתר האינטרנט הרשמי של אודינצובו (ברוסית)
לו קדר

לאה (לו) קדר (23 ביוני 1913 – 10 באפריל 2006) הייתה מזכירתה של גולדה מאיר. קדר נולדה בפריז למשפחה יהודית שגלתה מרוסיה. לאחר ביקורה בארץ ישראל בשנת 1936, החליטה לעלות לארץ ישראל. היא הייתה בקיבוץ ושירתה בצבא הבריטי. לאחר מכן עבדה במחלקת הנוער והחלוץ בהסתדרות הציונית. היא נפצעה במלחמת העצמאות בפיצוץ בניין המוסדות הלאומיים. עוד בטרם קום מדינת ישראל הרצתה קדר בבית הספר לדיפלומטים שהקים ולטר איתן. מיד לאחר קום המדינה נסעה גולדה מאיר לארצות הברית לשם גיוס כספים, ומשם היה עליה לנסוע לביקור במוסקבה. כחלק מההכנות לנסיעה למוסקבה היה צורך למצוא למאיר מלווה דובר צרפתית, שכן הוחלט שהצרפתית תהיה שפת הדיפלומטיה הישראלית. לבסוף נבחרה קדר, שהתלוותה לנסיעה והייתה עם מאיר בעת הביקור המרגש בבית הכנסת הגדול של מוסקבה. קדר שרתה בתפקידים שונים במשרד החוץ, אך גם הפכה לעוזרת של מאיר ולידידה קרובה לה במשך שנים. כשהייתה מזכירתה, לפני פרוץ מלחמת יום כיפור, התלוותה לפגישת ראש הממשלה מאיר עם המלך חוסיין ב-25 בספטמבר 1973. קדר העידה שיצאה מהפגישה בתחושה קשה: "אחרי הדברים שאמר חוסיין, היה לי הרושם שצריכים להתכונן למלחמה, זה מה שחשבתי... כי לי היה הרושם... שהוא לא יודע את הכול על העסק, אבל שהוא יודע מספיק בשביל לדעת שתהיה מלחמה... מתוך השיחה הבנתי שיש שיתוף פעולה בין סוריה למצרים, באותו הזמן הם יתקיפו... אבל זה לא עשה שום רושם על גולדה. גולדה לא האמינה לחוסיין. מפני שאחר כך, כאשר חזרנו לירושלים... אמרתי לה: אני מבינה שהנסיעה לשטרסבורג לא תתקיים והיא שאלה: מדוע לא? ואז אמרתי לעצמי, או שהיא לא מבינה כלום או שאני לא מבינה כלום". בסרט הטלוויזיה האמריקאי, "אישה ושמה גולדה", גילמה השחקנית אן ג'קסון (אנ') את דמותה של קדר, ששימשה מספרת בסרט. דמותה מופיעה בסרט ״גולדה״ כיד ימינה של גולדה. מרים גורן, לו קדר - האשה שליד ראש הממשלה, דבר, 3 ביולי 1969 אורי דרומי, מתה לו קדר, שהיתה מזכירתה של גולדה מאיר, באתר הארץ, 10 באפריל 2006 מרים גורן, לו קדר - האשה שליד ראש הממשלה, דבר, 3 ביולי 1969 אמנון ברזילי, חלום הבלהות של גולדה מאיר, באתר הארץ, 3 באוקטובר 2003 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
ג'ורג' ו. רנדולף

ג'ורג' וית' רנדולף (באנגלית: George Wythe Randolph;‏ 10 במרץ 1818 – 3 באפריל 1867) היה עורך דין ובעל מטעים אמריקאי וקצין בצבא הקונפדרציה. למשך שמונה חודשים הוא כיהן כמזכיר המלחמה של קונפדרציית המדינות של אמריקה ("הקונפדרציה") בתקופת מלחמת האזרחים האמריקנית. הוא ביצע רפורמות בתהליכי הרכש, ניסח את חוק גיוס החובה וחיזק את מערך ההגנה על הקונפדרציה ממערב. ג'ורג' רנדולף נולד ב-1818 במונטיצ'לו שליד שארלוטסוויל, וירג'יניה למרתה ג'פרסון רנדולף, בתו של נשיא ארצות הברית תומאס ג'פרסון ולבעלה, תומאס מאן רנדולף הבן, חבר בית הנבחרים של ארצות הברית ובהמשך מושל וירג'יניה, שהיה צאצא של פוקהונטס מצד משפחת אביו. כבנם הצעיר נקרא ג'ורג' על שמו של ג'ורג' וית', מחותמי הכרזת העצמאות של ארצות הברית ופרופסור למשפטים של סבו, תומאס ג'פרסון. הוא גם היה צאצא של אדמונד רנדולף, המושל השביעי של וירג'יניה. משפחת רנדולף הייתה משפחה מוותיקות וירג'יניה מאז המאה ה-17. ג'ורג' רנדולף למד למשך תקופה קצרה בקיימברידג', מסצ'וסטס ובוושינגטון די. סי., לשם הוא נשלח על ידי אמו כדי להרחיקו מהצרות המשפחתיות. אביו שקע בחובות רבים. רנדולף שירת כפרח קצונה בצי ארצות הברית בין השנים 1831 – 1839 ובעת שירותו החל ללמוד באוניברסיטת וירג'יניה. ב-10 באפריל 1852 נשא רנדולף לאישה את האלמנה הצעירה מרי אליזבט (אדמס) פופ (1867-1830). לשניים לא נולדו ילדים. לאחר סיום לימודיו באוניברסיטה החל רנדולף בהכשרתו כעורך דין. ב-1840 הוא התקבל ללשכת עורכי הדין. הוא החל לעסוק בעריכת דין בשארלוטסוויל והוא ומרי חיו באחוזת המטעים שלו באדג'היל. ב-1849 הם עברו להתגורר בריצ'מונד. הוא החל להיות פעיל בקהילה והמשיך בעיסוקו כעורך דין. הוא ייסד את המכון המכני של ריצ'מונד והיה פעיל בחברה ההיסטורית של וירג'יניה. עם הקמת הקונפדרציה לאחר פרישת מדינות הדרום מהאיחוד, התפלגה ארצות הברית לשני מחנות עוינים זה לזה שעמדו על סף מלחמה. משלחת מיוחדת שעליה נמנו רנדולף, ויליאם פרסטון ואלכסנדר ה. ה. סטיוארט, יצאה לוושינגטון, שם הם נועדו ב-12 באפריל 1861 עם הנשיא אברהם לינקולן. הם מצאו את הנשיא נחוש בדעתו להחזיק במבצרים של הממשלה הפדרלית בדרום וב-15 באפריל הם שבו לריצ'מונד. רנדולף מונה כקצין בדרגת מייג'ור בצבא הקונפדרציה ובהמשך שירת כקולונל בחיל התותחנים בקרב בית אל הגדול. ב-12 בפברואר 1862 הוא קודם לדרגת בריגדיר גנרל. רעייתו מרי הייתה פעילה באגודת הנשים של ריצ'מונד שארגנה פעולות סיוע ורווחה לטובת המאמץ המלחמתי. ב-18 במרץ 1862 מונה רנדולף על ידי נשיא הקונפדרציה ג'פרסון דייוויס למזכיר המלחמה וב-24 במרץ הוא נכנס לתפקידו. הוא סייע לבצע רפורמות במחלקת המלחמה, לשפר את תהליכי הרכש וניסח את חוק גיוס החובה כחוק בעל נוסח זהה לזה שנחקק בווירג'ינה. הוא נודע בעיקר בשל פעולותיו לחיזוק מערכי ההגנה של הקונפדרציה במערב ובדרום, אך על כך הוא נכנס לעימות עם הנשיא דייוויס. בשל בריאותו הרופפת שנבעה ממחלת השחפת בה לקה, הוא התפטר מתפקידו ב-17 בנובמבר 1862. ב-1864 יצא רנדולף יחד עם משפחתו לגלות באירופה ושהה שם באנגליה ובצרפת. ב-1866 הם שבו לווירג'יניה. ג'ורג' רנדולף נפטר ב-3 באפריל 1867 באחוזתו באדג'היל. הוא נטמן במונטיצ'לו באחוזת הקבר של משפחת ג'פרסון. מדיה וקבצים בנושא ג'ורג' ו. רנדולף בוויקישיתוף Goldberg, David E. "George Wythe Randolph (1818–1867).", Encyclopedia Virginia, Ed. Brendan Wolfe. 6 Apr. 2011. Virginia Foundation for the Humanities ג'ורג' רנדולף באתר Find a Grave ג'ורג' ו. רנדולף, באתר "Find a Grave" (באנגלית)
הגי (פירושונים)

האם התכוונתם ל... הֵגַי – סריס ארמונו של אחשוורוש במגילת אסתר אורסולה הגי (Hegi) - סופרת אמריקאית ילידת גרמניה יוזף הגי (Hugi) - כדורגלן שווייצרי
ריסן (פירושונים)

האם התכוונתם ל... ריסן (Blepharis) - סוג במשפחת הקוציציים שם משפחה מייקל ריסן (אנ') – שחקן הוקי קרח שווייצרי פיל ריסן (אנ') – פוליטיקאי אמריקאי מיוטה ריזן רסן (פירושונים)
נמדר

נמדר הוא שם משפחה. האם התכוונתם ל... אהרן נמדר – משפטן ישראלי אסתר נמדר תמאם – תסריטאית ומרצה לתסריטאות ישראלית ראובן נמדר – סופר ומתרגם עברי ישראלי-אמריקאי
ברז'ה

ברז'ה (בצרפתית: Berger) הוא שם משפחה, הצורה הצרפתית של השם ברגר. האם התכוונתם ל... גסטון ברז'ה (אנ') – פילוסוף צרפתי, אביו של מוריס בז'אר ז'אן מוריס ברז'ה – שמו המקורי של מוריס בז'אר, כוריאוגרף צרפתי לאון ברז'ה – שם הקרב (ממלחמת האזרחים בספרד) של אליעזר גרינבוים, בנו של יצחק גרינבוים מוריס ברז'ה – פעיל בתנועת ההתנגדות הצרפתית וחסיד אומות העולם צרפתי שנרצח בידי הנאצים מישל ברז'ה – זמר ותמלילן צרפתי ברגר
וולוו סדרה LV66

וולוו סדרה LV66 (בשוודית: Volvo LV66-series) היא סדרת משאיות בינוניות מתוצרת וולוו משאיות בבעלות יצרנית הרכב השוודית וולוו, אשר יוצרה בין השנים 1931–1936 בשוודיה. יוצרו 2,370 יחידות. "וולוו" הציגה את המשאית הכבדה הראשונה שלה בשנת 1931. בניגוד למשאיות הקטנות, שהשתמשו בחלקים מסוימים ממכוניות הנוסעים, סדרת "LV66" נבנתה עם רכיבים המיועדים אך ורק למשאיות. היה צורך ברכיבים חזקים יותר. תכנון רכיבי משאיות מיוחדים, כולל רכיבי מנוע חדש לגמרי עם שסתומים עליונים, תיבת הילוכים ארבעה הילוכים חזקה, חישוקי פלדה, בלמי ארבעה גלגלים הידראוליים, סרן אחורי ושלדה. דגמי "וולוו סדרה LV66" היו זמינים ללקוחות עם 2 סוגי מנוע: מנוע בנזין או "מנוע הסלמן" (אנ'). משנת 1933 היו דגמי "LV66" ו-"LV67" זמינים גם עם ציר אחורי בתצורת חוגון (נלקח מכלי רכב מסילתי), ולכן כושר העמסה המקסימלי הגיע ל-5.25 טון. בסיס הגלגלים הארוך של דגם "LV70" שימש בעיקר כאוטובוס. בגלל צריכת הדלק הגבוהה למדי, הלקוחות רצו להוריד את עלות הדלק. זו הייתה הסיבה שוולוו הציגה את מנוע "הסלמן" (Hesselman engine). אלטרנטיבה מנוע זו למנוע הבנזין, ולמנוע הדיזל, תוכננה על ידי הממציא השוודי, המהנדס ג'ונאס הסלמן (אנ'). "מנוע הסלמן" התבסס על מנוע הבנזין והיה יחס דחיסה זהה לזה של מנוע הבנזין, אך בזכות משאבת הזרקה בשילוב מצתים מסוג רב עוצמה ניתן היה להפעיל את המנוע על סולר (או כל דלק אחר). מנוע זה הפך פופולרי למדי, אך לא היה יעיל כמו מנוע הדיזל בעל הדחיסה גבוהה. אם המנוע תוחזק כראוי על ידי נהג מנוסה, מנוע זה היה מקור כוח טוב ואמין. "LV66" – כושר העמסה מקסימלי – 3.5 טון. "Volvo LV66 LF Tanker" – מכלית (משאית). "LV66-70B" – כבאיות "LV67" – כושר העמסה מקסימלי – 3.5 טון. "LV68" – כושר העמסה מקסימלי – 3.25 טון. "LV69" – כושר העמסה מקסימלי – 3.25 טון. "LV 70 D" – כבאית. "LV70" – אוטובוסים. בין השנים 1934–1931 הורכבו בפינלנד 7 יחידות של דגם סיסו S-321 (אנ') מתוצרת "Oy Suomen Autoteollisuus Ab" (אנ') על בסיס שלדה מדגם "וולוו סדרה LV66". משאית בינונית מכלית (משאית) כבאית אוטובוס אמבולנס וולוו וולוו LV4 וולוו שארפנוז וולוו סדרה LV60 וולוו סדרה LV71 וולוו סדרה LV76 וולוו סדרה LV81 וולוו סנאבה וולוו F85 מדיה וקבצים בנושא וולוו סדרה LV66 בוויקישיתוף במונחי התחבורה של תחילת שנות ה-30 של המאה ה-20 דגמי "וולוו סדרה LV66" הוגדרו בשוודיה כמשאיות כבדות משאיות "וולוו" משנות ה-30 (היסטוריה) volvotrucks.com/en-en/about-us/history/1930s Volvo - Lastbilarna igår och idag av Christer Olsson, 1987. ISBN 91-86442-76-7 Richard van Basshuysen (Hrsg.): Ottomotor mit Direkteinspritzung und Direkteinblasung: Ottokraftstoffe, Erdgas, Methan, Wasserstoff, 4th edition, Springer, Wiesbaden 2017. ISBN 9783658122157. p. 17–18 Blomberg: Salaperäinen esisarja. p. 56–61 דגמי "וולוו סדרה LV66": אמבולנס, כבאית, אוטובוס, מכלית autowp.ru/volvo/lv_series/volvo_lv66-70
מקונן (פירושונים)

האם התכוונתם ל... מקונן – סוג של קינה ווקאלית אנגלית שם משפחה אנדלקטצ'או מקונן – ראש ממשלת אתיופיה, בנו של מקונן אנדלקטצ'או טפרי מקונן – שם הלידה של היילה סלאסי, קיסר אתיופיה מטי מקונן (Makkonen) – מהנדס תקשורת סלולרית פיני, ממציא המסרון נצנת זננך מקונן – שחקנית ישראלית ילידת אתיופיה קפוצ'ין מקונן
ניידיץ'

ניידיץ' הוא שם משפחה. האם התכוונתם ל... ארקדי ניידיץ' (אנ') – שחמטאי מאזרבייג'ן בדרגת רב-אמן יהודה ניידיץ' – רב קונסרבטיבי אמריקאי
בנוביץ'

בנוביץ' הוא שם משפחה. האם התכוונתם ל... משה בנוביץ' – חוקר תלמוד והלכה ישראלי עומר בנוביץ' – עיתונאי ספורט ישראלי קטיה בנוביץ' – מתרגמת ישראלית
ג'יימס סדון

ג'יימס אלכסנדר סדון (באנגלית: James Alexander Seddon;‏ 13 ביולי 1815 – 19 באוגוסט 1880) היה עורך דין ופוליטיקאי אמריקאי, שכיהן בשתי תקופות כהונה כחבר בית הנבחרים של ארצות הברית מטעם המפלגה הדמוקרטית. במהלך מלחמת האזרחים האמריקנית הוא מונה למזכיר המלחמה של קונפדרציית המדינות של אמריקה ("הקונפדרציה") על ידי נשיא הקונפדרציה, ג'פרסון דייוויס. עקב מצב בריאותו השברירי, חונך סדון בעיקר בחינוך ביתי והיה לאוטודידקט כבר כנער. בגיל 21 הוא החל את לימודיו בבית הספר למשפטים של אוניברסיטת וירג'יניה. לאחר סיום לימודיו הוא התיישב בריצ'ימונד, וירג'יניה, שם הוא הקים משרד מצליח לעריכת דין. ב-1845 הוצגה מועמדתו על ידי המפלגה הדמוקרטית לקונגרס והוא נבחר בקלות רבה. שנתיים לאחר מכן הוצגה מועמדותו מחדש אך הוא סירב להתמודד עקב חילוקי דעות שלו על המצע עם המפלגה. ב-1849 הוא נבחר מחדש לקונגרס וכיהן בו מדצמבר אותה שנה עד מרץ 1851. בשל בריאותו הרופפת הוא דחה הצעה למועמדות נוספת בתום כהונתו זו והוא פרש לאחוזתו "סבות היל" שעל גדת נהר ג'יימס מעל ריצ'מונד. סדון השתתף בוועידת השלום (אנ') שהתקיימה בוושינגטון די. סי. ב-1861 שבה נעשה ניסיון למנוע את המלחמה הממשמשת ובאה. מאוחר יותר באותה שנה הוא השתתף בקונגרס הזמני של הקונפדרציה. ב-21 בנובמבר 1862 מינה אותו הנשיא דייוויס כמזכיר המלחמה, תפקיד אותו הוא מילא עד 5 בפברואר 1865, אז הוא פרש מן החיים הפוליטיים לאחוזתו. מדיה וקבצים בנושא ג'יימס סדון בוויקישיתוף ג'יימס סדון, באתר המדריך הביוגרפי של הקונגרס של ארצות הברית (באנגלית) ג'יימס סדון באתר Find a Grave James Seddon biography at Spartacus Educational ג'יימס סדון, באתר "Find a Grave" (באנגלית)
מורטנסן

מורטנסן (באנגלית: Mortensen) הוא שם משפחה. האם התכוונתם ל... דייל מורטנסן – כלכלן אמריקאי, חתן פרס נובל לכלכלה ויגו מורטנסן – שחקן קולנוע, משורר, צייר, צלם ונגן ג'אז אמריקאי כריסטיאן מורטנסן – אמריקאי ממוצא דני שהתפרסם בזקנותו המופלגת נורמה ג'ין מורטנסן - שם הלידה של מרילין מונרו סטן מורטנסן – כדורגלן ומאמן כדורגל אנגלי
ג'ורג' טימרמן

ג'ורג' בל טימרמן הבן (באנגלית: .George Bell Timmerman Jr‏; 11 באוגוסט 1912 – 29 בנובמבר 1994) היה פוליטיקאי אמריקאי, שכיהן כמושל קרוליינה הדרומית בשנים 1955–1959 מטעם המפלגה הדמוקרטית. טרם היבחרו לתפקיד המושל, היה טימרמן סגן המושל במדינתו ויוצא מלחמת העולם השנייה. טימרמן נולד במחוז אנדרסון שבצפון-מערב קרוליינה הדרומית, בנם של מרי ואנדיבר (לבית סאליבן) וג'ורג' בל טימרמן האב, אז שופט פדרלי. הוא גדל בצ'ארלסטון וסיים את לימודיו באקדמיה הצבאית "המצודה" (The Citadel). לאחר שקיבל תואר במשפטים מאוניברסיטת קרוליינה הדרומית, הוא עסק בעריכת דין בעיירה בייטסבורג. טימרמן התגייס לצי ארצות הברית כקצין עם כניסתה של ארצות הברית למלחמת העולם השנייה בעקבות המתקפה על פרל הארבור. כששב לקרוליינה הדרומית בתום המלחמה, התמודד טימרמן לתפקיד סגן מושל קרוליינה הדרומית כעמיתו למירוץ של סטרום ת'ורמונד, מועמד המפלגה הדמוקרטית. הוא נבחר לתפקיד והחל את כהונתו ב-1947, ונבחר מחדש כעבור שלוש שנים ב-1950 לכהונה נוספת בת ארבע שנים. בבחירות לתפקיד מושל קרוליינה הדרומית ב-1954 ניצב בפני התנגדות מזערית בבחירות המקדימות במפלגה הדמוקרטית והתמודד ללא התנגדות בבחירות הכלליות, ובינואר 1955 טימרמן הושבע לתפקיד. הוא ביקש לסכל הוראה של עדת המסחר הבין-מדינתי (Interstate Commerce Commission) לביטול הפרדה גזעית בנסיעות למרחקים ארוכים, בעיקר מפני שההפרדה הגזעית השפיעה על חדרי ההמתנה הציבוריים. במקביל הוא התנגד לצווים של בתי משפט פדרליים המורים על דה-סגרגציה בפארקים ציבוריים, חופי רחצה ומגרשי גולף. בנוגע לביטול הפרדה גזעית במערכת החינוך הציבורית, הוא נדר נדר ביחד עם מושלים אחרים ממדינות דרום ארצות הברית שיסכלו את הדה-סגרגציה באמצעות חקיקה בקונגרס של ארצות הברית או לחלופין בבית המחוקקים של המדינה. כמושל, התנגד טימרמן לפסק דין בראון נגד מועצת החינוך של בית המשפט העליון של ארצות הברית, שקבע כי הפרדה גזעית בבתי ספר ציבוריים מנוגדת לחוקת ארצות הברית. טימרמן נלחם בשינויים שהביא עמו פסק הדין התקדימי וקרא לקונגרס האמריקאי להגביל את סמכותו של בית המשפט העליון. טימרמן ראה בהתעקשותן של מדינות צפון ארצות הברית להחיל דה-סגרגציה כהתנהגות צבועה. ב-1956 הוא היה המועמד המועדף לנשיאות ארצות הברית בידי משלחת קרוליינה הדרומית לכינוס הוועדה הדמוקרטית הלאומית. במהלך הוועידה הוא היה מנהיג ההתנגדות הדרומית למה שכינה "חקיקת זכויות אזרח קיצוניות ועקרונות רדיקליים במצע הבחירות של המפלגה". הוא חתם על חוק משנת 1956 שבלם את חברי האיגוד הלאומי לקידום אנשים צבעוניים מתעסוקה ציבורית בקרוליינה הדרומית. כמו כן, הוא התנגד לצעדים בתחום זכויות האזרח של ממשל הנשיא דווייט אייזנהאואר. לאחר שעזב את משרד המושל ב-1959, מונה טימרמן ב-1967 לשופט בית המשפט המדיני עבור הסבב האחד עשר, וישב בכס השיפוט עד לשנת 1984. הוא נפטר בשלהי נובמבר 1994 בעיירה בייטסבורג-ליזוויל. ג'ורג' בל טימרמן, באתר "Find a Grave" (באנגלית) וולפגאנג סאקסון, George B. Timmerman Jr., 82, Segregationist Leader in 50's, באתר הניו יורק טיימס, 3 בדצמבר 1994 (באנגלית)
סקאליה

האם התכוונתם ל... אנטונין סקאליה (Scalia) - שופט בית המשפט העליון של ארצות הברית יוג'ין סקאליה – משפטן אמריקאי, בנו של אנטונין. משמש מזכיר העבודה של ארצות הברית חסידות סקאליה (סקאליע) - חצר חסידית אוקראינית (מגליציה המזרחית)
צ'אקיר

צ'אקיר הוא שם משפחה. האם התכוונתם ל... אדם צ'אקיר – זמר ישראלי אואורג'אן צ'אקיר – (Çakır) כדורגלן טורקי ג'ינייט צ'אקיר – שופט כדורגל טורקי
יחסי החוץ של דנמרק

מדיניות החוץ של דנמרק מבוססת על זהותה כמדינה ריבונית באירופה. דנמרק מנהלת זה מכבר יחסים טובים עם מדינות אחרות. היא הייתה מעורבת בתיאום הסיוע המערבי למדינות הבלטיות (אסטוניה, לטביה וליטא). המדינה תומכת חזק בשמירה על השלום הבינלאומי. דנמרק גם תמכה בפעילות אמריקאית באפגניסטן ואף תרמה כוחות ל-ISAF . יוזמות אלה הן חלק ממדיניות החוץ הפעילה של דנמרק. לאחר מלחמת העולם השנייה סיימה דנמרק את מדיניות הנייטרליות שלה זה מאתיים שנה. דנמרק היא חברה בנאט"ו מאז הקמתה בשנת 1949, והחברות בנאט"ו נותרה פופולרית מאוד. בין ארצות הברית ודנמרק היו כמה עימותים חמורים על מדיניות הביטחון בעיתוי המכונה "עידן הערות שוליים" (1982-1988). האי הנס. אי שנמצא בין גרינלנד לאיים הארקטיים הקנדיים. גבול בלתי פתור שנוי במחלוקת בין קנדה לדנמרק (מדינת דנמרק אחראית ליחסי החוץ של גרינלנד). סכסוך זה התפוצץ שוב ביולי 2005 בעקבות ביקורו של שר קנדי באי שבמחלוקת. הקוטב הצפוני. דנמרק מנסה להוכיח שהקוטב הצפוני קשור גאוגרפית לגרינלנד. אם תהיה הוכחה כזו, הממלכה תתבע את הקוטב הצפוני. מדיה וקבצים בנושא יחסי החוץ של דנמרק בוויקישיתוף Danish embassy in Tallinn, Estonia. "Danish - Estonian Defence Cooperation". אורכב מ-המקור ב-29 באפריל 2011. נבדק ב-22 בפברואר 2011. {{cite web}}: (עזרה) Danish embassy in Riga, Latvia. "Danish - Latvian Defence Cooperation". אורכב מ-המקור ב-29 באפריל 2011. נבדק ב-22 בפברואר 2011. {{cite web}}: (עזרה) Phillips, R. Cody. Bosnia-Hertsegovinia: The U.S. Army's Role in Peace Enforcement Operations 1995–2004. Washington, D.C.: United States Army Center of Military History. CMH Pub 70-97-1. אורכב מ-המקור ב-9 דצמבר 2013. "Danmarks Radio - Danmark mister flest soldater i Afghanistan". Dr.dk. 15 בפברואר 2009. נבדק ב-5 ביולי 2010. {{cite web}}: (עזרה) Government of the United States. "US Department of State: Kingdom of Denmark". נבדק ב-16 ביוני 2012. {{cite web}}: (עזרה) Memorandum on Denmark's sovereignty over Hans Island. Copenhagen: Foreign Affairs of Denmark. 1971. p. 30. "Denmark hopes to claim North Pole". BBC NEWS. BBC NEWS. 5 באוקטובר 2004. נבדק ב-22 בפברואר 2011. {{cite news}}: (עזרה) קטגוריה:דנמרק: יחסי חוץ
קרחון דודלן

קרחון דודלן (באנגלית: Dodelen Glacier; בבולגרית: ледник Доделен) הוא קרחון בחצי האי פסטר, באי בראבנט בארכיפלג פאלמר, שבאנטארקטיקה. אורכו של הקרחון 3.6 קילומטרים ורוחבו 2.8 קילומטרים. הקרחון ממוקם דרומית מערבית לקרחון פודאיבה; צפונית מערבית לקרחון ליסטר; וצפונית לקרחון אושאנה. הקרחון מנקז את המורדות המערביים של הר האנטר שבהרי סטריבוג; זורם מערבה; ונשפך אל מפרץ גויו. הקרחון מופה על ידי סוקרים בריטיים בשנת 1980, ובשנת 2008. הקרחון נקרא על שם נהר דודלן במזרח הרי הבלקן. הגאזט האנטארקטי הבולגרי (בבולגרית) קרחון דודלן באתר הגאזט האנטארקטי המשווה SCAR של ממשלת אוסטרליה תצלום לוויין של אזור הקרחון, תוך סימון אתרים נוספים באזור באתר copernix גאזט השמות האנטארקטיים של בולגריה מידע גאוגרפי והיסטורי
דינמו סנקט פטרבורג (אגודת ספורט)

חברת הספורט הרוסית "דינמו" סנקט פטרבורג (ברוסית: Всероссийское физкультурно-спортивное общество „Динамо“ СПБ) היא התאחדות הספורט של עובדי כוחות השיטור ואכיפת החוק בעיר סנקט פטרבורג, שברוסיה, שהוקמה בינואר 1924. האגודה שמה לה למטרה לקדם את הספורט לסוגיו בקרב עובדי המשטרה וגופי אכיפת החוק בעיר והיא מאגדת את כל מועדוני הספורט של דינמו בסנקט פטרבורג. משרדיה ממוקמים באצטדיון דינמו סנקט פטרבורג, שנמצא בבעלותה. דינמו סנקט פטרבורג (כדורסל) דינמו סנקט פטרבורג (כדורסל נשים) דינמו סנקט פטרבורג (כדורגל) דינמו סנקט פטרבורג (כדורעף) דינמו סנקט פטרבורג (קטרגל) דינמו סנקט פטרבורג (כדורמים) דינמו לנינגרד (בנדי) דינמו סנקט פטרבורג (הוקי קרח) דינמו סנקט פטרבורג (הוקי קרח נשים) דינמו סנקט פטרבורג (הוקי קרח לנוער) דינמו מחוז לנינגרד דינמו (אגודת ספורט) אתר האינטרנט הרשמי של דינמו סנקט פטרבורג ערך זה הוא קצרמר בנושא ספורט ברוסיה. אתם מוזמנים לתרום לוויקיפדיה ולהרחיב אותו.
יחסי דנמרק–סרביה

יחסי דנמרק–סרביה הם יחסי חוץ בין דנמרק לסרביה. לדנמרק יש שגרירות בבלגרד, ולסרביה יש שגרירות בקופנהגן. שתי המדינות חברות בארגון לביטחון ושיתוף פעולה באירופה. במרץ 2016 אמר ראש שגרירות דנמרק בסרביה, מורטן סקובגארד הנסן, כי "דנמרק תומכת בגלוי בהתקדמות והרפורמות שביצעה סרביה." ב-2004 מחזור המסחר בין דנמרק לסרביה הסתכם ב-37 מיליון דולר. ב-11 בפברואר 2012 חתמו דנמרק וסרביה על הסכם של 9 מיליון אירו לייצור פרי. כמו כן, לדברי השגריר דני, סרביה היא כבר יצרנית פירות יער חשובה. סרבים רבים חיים כיום בדנמרק. ככל שהמצב הכלכלי מחמיר עבור אזרחים קבועים בסרביה, יותר ויותר סרבים עוזבים את מולדתם בחיפוש אחר אפשרויות טובות יותר, כולל בדנמרק. אתר האינטרנט הרשמי של הבית הדני בסרביה Danish-Serbian.dk (בדנית) & (בסרבית) שיתוף פעולה דני עם סרביה הסכם בין דנמרק לסרביה להקלה על הוצאת ויזות "Archived copy". אורכב מ-המקור ב-2011-07-19. נבדק ב-2010-07-19. {{cite web}}: (עזרה) "Denmark". Joshuaproject.net. Joshua Project. נבדק ב-15 בדצמבר 2017. {{cite web}}: (עזרה) "Interview with Morten Skovgaard Hansen the Head of Mission". Serbien.um.dk. נבדק ב-15 בדצמבר 2017. {{cite web}}: (עזרה) "Archived copy". אורכב מ-המקור ב-2012-02-13. נבדק ב-2012-02-11. {{cite web}}: (עזרה) "Serbia - Data". Data.worldbank.org. נבדק ב-15 בדצמבר 2017. {{cite web}}: (עזרה) ערך זה הוא קצרמר בנושא יחסי חוץ ובנושא סרביה. אתם מוזמנים לתרום לוויקיפדיה ולהרחיב אותו.